KOMISIJOS SPRENDIMAS
2008 m. spalio 10 d.
kuriuo nustatomi galutiniai finansiniai asignavimai, kurie 2008 finansiniais metais valstybėms narėms skiriami už tam tikrą hektarų skaičių vynuogynų perplanavimui ir konversijai pagal Tarybos reglamentą (EB) Nr. 1493/1999
(pranešta dokumentu Nr. C(2008) 5738)
(Tekstas autentiškas tik bulgarų, ispanų, čekų, vokiečių, anglų, graikų, prancūzų, italų, vengrų, maltiečių, portugalų, rumunų, slovakų ir slovėnų kalbomis)
(2008/799/EB)
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 1999 m. gegužės 17 d. Tarybos reglamentą (EB) Nr. 1493/1999 dėl bendro vyno rinkos organizavimo (1), ypač į jo 14 straipsnio 2 dalį,
kadangi:
(1)
Reglamentu (EB) Nr. 1493/1999 ir 2000 m. gegužės 31 d. Komisijos reglamentu (EB) Nr. 1227/2000, nustatančiu išsamias Tarybos reglamento (EB) Nr. 1493/1999 dėl bendro vyno rinkos organizavimo taikymo taisykles, taikomas gamybos potencialui (2), nustatomos Vynuogynų perplanavimo ir konversijos taisyklės.
(2)
Reglamente (EB) Nr. 1227/2000 nustatytose išsamiose taisyklėse, reglamentuojančiose finansinį planavimą ir dalyvavimą finansuojant perplanavimo ir konversijos sistemą, numatyta, kad nuorodos į konkrečius finansinius metus nustato mokėjimus, kuriuos valstybė narė faktiškai atliko nuo spalio 16 d. iki kitų metų spalio 15 d.
(3)
Pagal Reglamento (EB) Nr. 1493/1999 14 straipsnio 1 dalį Komisija nustato pradinius asignavimus valstybėms narėms kiekvienais metais remdamasi objektyviais kriterijais ir atsižvelgdama į konkrečią padėtį bei poreikius ir pastangas, kurių reikės atsižvelgiant į schemos tikslą.
(4)
Sprendimu 2007/719/EB (3) Komisija nustatė orientacinius finansinius asignavimus 2007-2008 prekybos metams.
(5)
Taikant Reglamento (EB) Nr. 1227/2000 17 straipsnio 4 dalį, tuo atveju, jei valstybės narės faktinės išlaidos už hektarą viršija pradinę numatytą dotaciją, skiriama bauda. 2008 finansiniais metais tokia bauda skiriama Slovakijai už 6 169 EUR.
(6)
Remiantis Reglamento (EB) Nr. 1227/2000 16 straipsnio 1 dalies c punktu valstybės narės gali pateikti paraišką dėl tolesnio finansavimo per einamuosius finansinius metus. Tokio finansavimo paraišką 2008 finansiniams metams pateikė Čekija, Ispanija, Italija, Vengrija ir Rumunija.
(7)
Remiantis Reglamento (EB) Nr. 1227/2000 17 straipsnio 3 dalimi, valstybėms narėms pranešus Komisijai apie tolesnio finansavimo paraiškas, pastarosios patvirtinamos prorata, panaudojant asignavimus, turimus iš visos valstybėms narėms skirtos sumos atimamus visų valstybių narių pagal minėto reglamento 16 straipsnio 1 dalies a ir b punktus praneštą sumą. Ši nuostata 2008 finansiniams metams galioja Čekijai, Ispanijai, Italijai, Vengrijai, Rumunijai. Šių valstybių narių pateiktos tolesnio finansavimo paraiškos neviršijo turimų perskirstymui skirtų asignavimų, visos minėtų valstybių narių paraiškos buvo patenkintos,
PRIĖMĖ ŠĮ SPRENDIMĄ:
1 straipsnis
Galutiniai finansiniai asignavimai, kurie 2007-2008 prekybos metais 2008 finansinių metų laikotarpiu valstybėms narėms skiriami už tam tikrą hektarų skaičių vynuogynų perplanavimui ir konversijai pagal Reglamentą (EB) Nr. 1493/1999, nurodomi šio reglamento priede.
2 straipsnis
Šis sprendimas skirtas Bulgarijos Respublikai, Čekijos Respublikai, Vokietijos Federacinei Respublikai, Graikijos Respublikai, Ispanijos Karalystei, Prancūzijos Respublikai, Italijos Respublikai, Kipro Respublikai, Liuksemburgo Didžiajai Hercogystei, Vengrijos Respublikai, Maltos Respublikai, Austrijos Respublikai, Portugalijos Respublikai, Rumunijai, Slovėnijos Respublikai ir Slovakijos Respublikai.
Priimta Briuselyje, 2008 m. spalio 10 d.